S-813/2012

Mál þetta, sem þingfest var 6. nóvember sl. og dómtekið 15. nóvember sl., er höfðað með ákæru lögreglustjórans á höfuðborgarsvæðinu, dagsettri 16. október 2012, á hendur D-kk-þgf H-kk-þgf Þ-kk-þgf, 000000-0000, Berjavöllum 4, Hafnarfirði,

„fyrir líkamsárás, með því að hafa, mánudaginn 19. september 2011, innandyra að Drekavöllum 32 í Hafnarfirði, ráðist á A-kk-þf G-kk-þf og slegið hann nokkrum hnefahöggum andlit og höfuð, með þeim afleiðingum að hann hlaut glóðarauga á vinstra auga, sár á nefi, tannarbrot, brot á augntóftargólfi, nefbeinabrot og heilahristing.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir A-kk-nf G-kk-nf þá kröfu að ákærði verði dæmdur til greiðslu miskabóta og bóta vegna útlagðs kostnaðar, samtals að fjárhæð kr. 668.260.-auk með vöxtum skv. 8. gr. vaxtalaga nr. 38/2001 frá 19. september 2011 en síðan með dráttarvöxtum skv. 9. gr. sbr. 1. mgr. 6. gr. vaxtalaga, frá þeim tíma er mánuður er liðinn frá því krafan er birt árásarmanni til greiðsludags. Þá er þess krafist að árásarmanni verið gert að greiða A-kk-þgf málskostnað að skaðlausu, skv. framlögðum málskostnaðarreikningi að viðbættum 25,5% virðisaukaskatti, fyrir að halda fram bótakröfu sinni í málinu og/eða að mati dómsins.“

Ákærði kom fyrir dóminn þann 15. nóvember sl. og játaði sök. Ákærði mótmælti bótakröfunni sem of hárri. Er játning ákærða í samræmi við önnur gögn málsins og verður hann sakfelldur fyrir brot sitt. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða, hafði verið gefinn kostur á að tjá sig um lagaatriði og ákvörðun refsingar. Verjandi ákærða krafðist vægustu refsingar sem lög leyfa.

Verður ákærða því gerð refsing fyrir brot það sem hann hefur verið sakfelldur fyrir nú en hún er réttilega heimfærð til refsiákvæða.

Samkvæmt sakarvottorði sem liggur frammi í málinu hefur ákærða tvisvar áður verið gerð refsing. Hafa þau brot ekki áhrif við ákvörðun refsingar nú.

Ákærði kvað sér til málsbóta að hann hafi komið á sameiginlegt heimili sitt og konu sinnar að nóttu til og þá hafi brotaþoli verið í rúmi hans og konu. Hafi hann í ákafri geðshræringu misst vald á skapi sínu og veist að brotaþola. Hafi brotaþola ekki mátt dyljast að ákærði byggi á heimilinu og af þeim sökum telur ákærði bótakröfu brotaþola óviðeigandi.

K-kvk-nf M-kvk-nf J-kvk-nf, kom ekki fyrir dóminn en samkvæmt skýrslu hennar fyrir lögreglu slitu hún og ákærði samvistir í ágúst 2011. Kemur fram í skýrslunni að ákærði hafi átt föt og fleira heima hjá sér en hann hafi ekkert erindi átt þangað. Í yfirlýsingu sem ákærði lagði fram í málinu frá K-kvk-þgf segir hún að þau ákærði hafi slitið samvistir í ágúst 2011 og hafi hún byrjað að hitta brotaþola í máli þessu í framhaldi. Ákærði hafi átt persónulega muni á heimili hennar og hafi hún mátt gera sér grein fyrir því að hann þyrfti að nálgast þá og koma inn á heimilið. Þá hafi þau tekið aftur saman.

Með vísan til þess sem að ofan greinir þykir refsing ákærða hæfilega ákveðin fangelsi í tvo mánuði. Með vísan til skýlausrar játningar ákærða og annarra atvika þykir rétt að skilorðsbinda refsinguna eins og í dómsorði segir.

Ákærði hefur verið sakfelldur fyrir tilefnislausa líkamsárás og með vísan til 26. gr. skaðabótalaga nr. 50/1993 á árásarþoli rétt á miskabótum. Í bótakröfunni er gerð krafa um miskabætur að fjárhæð 600.000 krónur, bætur skv. 3. gr. skaðabótalaga að fjárhæð 33.260 og útlagðan kostnað að fjárhæð 35.000 eða samtals að fjárhæð 668.260 krónur. Í málinu liggur fyrir læknisvottorð þar sem fram kemur að brotaþoli hafi hlotið brot í augntóftarhólf vinstra megin, brot á nefbeini og miðsnesi en áverkar greinist ekki innan höfuðkúpu. Þá segir að brotaþoli hafi þann 21. september farið í aðgerð á augnbotnsgólfi en engin gögn eru í málinu sem sýna fram á að hann hafi verið rúmliggjandi eða hversu lengi hann hafi verið óvinnufær. Verður því að vísa þessum kröfulið frá dómi. Þá eru engin gögn sem sýna fram á útlagðan kostnað brotaþola og verður þeirri kröfu því vísað frá dómi. Þá er gerð krafa um dráttarvexti. Ekki er að sjá í gögnum málsins að bótakrafan hafi verið birt ákærða fyrr en við birtingu fyrirkalls þann 31. október 2012. Verða dráttarvextir því ekki dæmdir fyrr en mánuður er liðinn frá þeim degi. Með vísan til dómaframkvæmdar og þeirra áverka sem árásarþoli hlaut, þykja miskabætur hæfilega ákveðnar 300.000 krónur. Ber ákærða að greiða tjónþola vexti af þeirri fjárhæð skv. 8. gr. vaxtalaga nr. 38/2001 frá 19. september 2011 til 30. nóvember 2012, en samkvæmt 9. gr. sbr. 1. mgr. 6. gr. sömu laga frá þeim degi til greiðsludags. Þá gerir bótakrefjandi kröfu um að ákærði verði dæmdur til greiðslu málskostnaðar auk virðisaukaskatts fyrir að halda kröfunni uppi með vísan til 3. mgr. 176. gr. laga nr. 88/2008. Er sú krafa tekin til greina og er hæfilega ákvörðuð 75.300 krónur auk dráttarvaxta skv. 9. gr. vaxtalaga frá 30. nóvember 2012 til greiðsludags.

Að þessum niðurstöðum fengnum ber að dæma ákærða til að greiða allan sakarkostnað, sem er samkvæmt yfirliti 27.600 krónur, vegna læknisvottorðs auk þóknunar skipaðs verjanda síns, S-kk-ef K-kk-ef K-kk-ef hdl., 100.400 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, D-kk-nf H-kk-nf Þ-kk-nf, sæti fangelsi í tvo mánuði en fresta skal fullnustu refsingarinnar og hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, samtals 128.000 krónur, þar með talda þóknun skipaðs verjanda síns, S-kk-ef K-kk-ef K-kk-ef hdl., 100.400 krónur að meðtöldum virðisaukaskatti.

Ákærði greiði A-kk-þgf G-kk-þgf 375.300 krónur í skaðabætur ásamt vöxtum skv. 8. gr. vaxtalaga nr. 38/2001 af 300.000 krónum, frá 19. september 2011 til 30. nóvember 2012, en skv. 9. gr., sbr. 1. mgr. 6. gr., sömu laga af 375.300 krónum frá þeim degi til greiðsludags.

Á-kvk-nf G-kvk-nf.